Fanfare for the Common Man

Fanfaro por normalulo () estas klasikmuzika komponaĵo por latuno kaj frapinstrumentoj de la usona komponisto Aaron Copland.

Ĝin mendis la dirigento Eugene Goossens, kiu volis malfermi la koncertojn de la Cincinnati Simfonia Orkestro per fanfaroj skribitaj de diversaj komponistoj omaĝe al la Aliancitaj soldatoj en la Dua Mondmilito, kiu tiam okazis. Tiu ĉi verko premieris en 1942 kaj baldaŭ fariĝis unu el la plej popularaj pecoj de Copland.

Ĝia titolnomo estis inspirita de la parolado de la Vicprezidanto de Usono, Henry A. Wallace, en kiu li proklamis la "jarcenton de la ordinara homo".

 Instrumentado 
Fanfaro estas muzikaĵo, kiu prezentas eventon aŭ alian muzikpecon. Ĝi estas kutime mallonga (ĉi tie ĉirkaŭ 4 minutoj), ritma kaj laŭta. Ĉi tiu fanfaro estis verkita por la jenaj instrumentoj:

 kvar kornoj (en F)
 tri trumpetoj (en B-bemolo)
 tri trombonoj
 tubjo
 timbalo
 Tamtamo
 tamburoj

Versioj
La fanfaro de Copland estis prezentita de la brita progresivroka bando Emerson, Lake & Palmer en ilia albumo Works Volume 1 de 1977. La kanto fariĝis unu el la plej grandaj sukcesoj de la bando kiam adaptita versio estis publikigita kiel unuopaĵo tiun jaron. Ĝi atingis la duan lokon en la furorlisto en Britio. Keith Emerson delonge estis admiranto de la usona stilo de Copland, antaŭe uzante la kanton Hoedown de Copland en la albumo Trilogy de la bando en 1972. Perry, Shawn. "The Keith Emerson Interview". VintageRock.com. Alirita la 6an de Septembro, 2016. 

 Referencoj 

 Eksteraj ligiloj 

 Fanfaroj de Goossens.
 Aŭdia ekzemplo (.wav) de ELPa versio.

Kategorio:Komponaĵoj
Kategorio:Muziko en 1942
Kategorio:Usona muziko